钦定古今图书集成/明伦汇编/官常典/第795卷 > 任天宠
## 钦定古今图书集成/明伦汇编/官常典/第795卷 > 任天宠

按《金史》本传：“天宠，字清叔，曹州定陶人也。明昌二年
进士，调考城主簿，再迁威戎县令。县故堡寨，无文庙
学舍，天宠以废署建。有兄弟讼田者，天宠谕以理义，
委曲周至，皆感泣而去。调泰定军节度判官。丁父忧。
服阕，调崇义军节度判官，补尚书省令史、右三部检
法司正，迁监察御史，改右司都事，迁员外郎，改左司”
谏，转左司郎中，迁国子祭酒。贞祐初，转秘书监，兼吏
部侍郎，改中都路都转运使。时京师戒严，粮运艰阻，
天宠悉力营办，曲尽劳瘁，出家赀以济饥者，全活甚
众。监察御史高夔、刘元规举天宠二十人，“公勤明敏，
有材干，可安集百姓。”迁户部尚书。三年，中都不守，天
宠继走南京，中道遇兵，死之。谥纯肃。